ROMÂNIA

JUDEŢUL CLUJ

COMUNA VALEA IERII

CONSILIUL LOCAL

H O T Ă R Â R E

privind aprobarea prelungirii valabilității Plan Urbanistic General al Comunei VALEA IERII

cu Regulamentul local de urbanism aferent acestuia

Consiliul Local al Comunei VALEA IERII din județul Cluj, întrunit în şedinţă ordinară din data de 20 decembrie 2018 ;

Luând în dezbatere proiectul de hotărâre privind aprobarea prelungirii valabilității Planului Urbanistic General al Comunei VALEA IERII cu Regulamentul local de urbanism aferent acestuia, inițiat de către primarul comunei Valea Ierii,

Având în vedere:

* referatul de specialitate și avizul Arhitectului-șef al Județului Cluj;
* prevederile art. 2 alin. (2), art. 3 alin. (2), art. 30 alin. 1 lit. c), art. 31-32, art. 40-46, art. 57, art. 65, art. 68, art. 80-82 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* avizul comisiei de specialitate din cadrul Consiliului Local al Comunei VALEA IERII,

Ținând cont de prevederile:

* art. 36 alin. (2) lit. c)-d), alin. (5) lit. c) și alin. (6) lit. a) pct. 9-11 și art. 127 din Legea administrației publice locale nr. 215/2001, republicată, cu modificările şi completările ulterioare;
* art. 25-27, art. 27^1, art. 46, art. 48^1 alin. (4) și (5), art. 55 alin. (3), art. 56) din Legea nr. 350/2001 privind amenajarea teritoriului şi urbanismul, cu modificările și completările ulterioare, respectiv pct. 7 din Anexa 1 la Lege;
* art. 23 alin. (2), art. 31 alin. (4) din Normele metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism aprobate prin Ordinul viceprim-ministrul, ministrul dezvoltării regionale şi administraţiei publice nr. 233/2016;
* art. 23 alin. (1)-(2) din Legea nr. 50/1991 privind autorizarea executării lucrărilor de construcţii, republicată, cu modificările și completările ulterioare;

Fiind îndeplinite prevederile cuprinse la art. 39-47, din Legea nr. 215/2001 a administrației publice locale, republicată, cu modificările şi completările ulterioare;

În temeiul drepturilor conferite prin art. 45 alin. (1) şi prin art. 115 alin. (1) lit. b) din Legea administrației publice locale nr. 215/2001, republicată, cu modificările şi completările ulterioare;

H O T Ă R Ă Ș T E:

Art. 1. Se aprobă prelungirea valabilității Planul Urbanistic General al Comunei VALEA IERII cu Regulamentul local de urbanism aferent acestuia până la aprobarea unei actualizări a documentației de urbanism dar nu mai târziu de data de 30.12.2020.

Art. 2. Cu ducerea la îndeplinire a prevederilor prezentei hotărâri se încredințează Primarul Comunei VALEA IERII .

Art. 3. Prezenta hotărâre se comunică, prin intermediul secretarului Comunei VALEA IERII, în termenul prevăzut de lege, Primarului Comunei VALEA IERII, Prefectului Județului Cluj, Arhitectului-șef al Județului Cluj şi se aduce la cunoștință publică prin afișare la sediul primăriei şi pe pagina de internet a primăriei.

 Președinte de ședință, Contrasemnează:

 Constantin Culda Secretar,

 Nelia-Crenguța Mariș

**Nr.58 din 20.12.2018**

***Prezenta hotărâre a fost adoptată cu respectarea prevederilor legale privind majoritatea de voturi, astfel: 9 voturi “pentru” din totalul de 9. Consilieri locali prezenţi: 9 din totalul de 9 consilieri locali în funcţie.***